kombinácia
pol roka užívam Alventu 37,5mg jednu tabletu ráno. Môžem užívať poobede produkt L Tryptophan odGymBeam 1 tbl.  Môžu sa tieto liečivá kombinova?
Ďakujem za odpoveď.
Dobrý deň,
ďakujeme za Vašu otázku.
Pri uvedenej kombinácii lieku Alventa a výživového doplnku s obsahom L-tryptofanu bola pozorovaná interakcia strednej závžnosti. Pri užívaní venlafaxínu (Alventa) môže vzniknúť serotonínový syndróm - potenciálne život ohrozujúci stav, najmä pri jeho súbežnom užívaní s inými látkami, ktoré pôsobia na systém serotonergného neurotransmiteru, s liekmi, ktoré ovplyvňujú metabolizmus serotonínu alebo sú prekurzory serotonínu napr. doplnky obsahujúce tryptofán.
Súbežné užívanie venlafaxínu s prekurzormi serotonínu (napr. doplnok obsahujúci tryptofán) Vám preto neodporúčam.
S pozdravom
PharmDr. Patrícia Čečková